EL
C 463/14
Επίσημη Εφημερίδα της Ευρωπαϊκής Ένωσης
5.12.2022
Αναίρεση που άσκησε στις 8 Φεβρουαρίου 2022 ο Carlos Correia de Matos κατά της διάταξης την οποία εξέδωσε το Γενικό Δικαστήριο (πρώτο τμήμα) στις 17 Δεκεμβρίου 2021 στην υπόθεση T-719/21, Correia de Matos κατά Επιτροπής (Υπόθεση C-79/22 P) (2022/C 463/17) Γλώσσα διαδικασίας: η πορτογαλική Διάδικοι Αναιρεσείων: Carlos Correia de Matos (εκπρόσωπος: C. Correia de Matos, advogado) Αντίδικος κατ’ αναίρεση: Ευρωπαϊκή Επιτροπή Με διάταξη της 20ής Οκτωβρίου 2022, το Δικαστήριο (δέκατο τμήμα) απέρριψε την αίτηση αναιρέσεως ως προδήλως απαράδεκτη και έκρινε ότι ο Carlos Correia de Matos φέρει τα δικαστικά έξοδά του.
Αναίρεση που άσκησε στις 5 Ιουλίου 2022 η Fidelity National Information Services, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 4 Μαΐου 2022 στην υπόθεση T-237/21, Fidelity National Information Services κατά EUIPO — IFIS (FIS) (Υπόθεση C-446/22 P) (2022/C 463/18) Γλώσσα διαδικασίας: η αγγλική Διάδικοι Αναιρεσείουσα: Fidelity National Information Services, Inc. (εκπρόσωπος: P. Wilhelm, avocat) Αντίδικος κατ’ αναίρεση: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Με διάταξη της 20ής Οκτωβρίου 2022, το Δικαστήριο (τμήμα εγκρίσεως της εξετάσεως των αναιρέσεων) απέρριψε την αίτηση για την έγκριση της εξετάσεως της αιτήσεως αναιρέσεως και έκρινε ότι η Fidelity National Information Services, Inc. φέρει τα δικαστικά έξοδά της.
Αίτηση προδικαστικής αποφάσεως την οποία υπέβαλε το Tribunalul Argeş (Ρουμανία) στις 9 Αυγούστου 2022 — SC Adient Ltd & Co.Kg κατά Agenţia Naţională de Administrare Fiscală, Agenţia Naţională de Administrare Fiscală — Direcţia Generală Regională a Finanţelor Publice Ploieşti — Administraţia Judeţeană a Fina (Υπόθεση C-533/22) (2022/C 463/19) Γλώσσα διαδικασίας: η ρουμανική Αιτούν δικαστήριο Tribunalul Argeş Διάδικοι στην υπόθεση της κύριας δίκης Προσφεύγουσα: SC Adient Ltd & Co.Kg Καθών: Agenţia Naţională de Administrare Fiscală, Agenţia Naţională de Administrare Fiscală — Direcţia Generală Regională a Finanţelor Publice Ploieşti — Administraţia Judeţeană a Fina Προδικαστικά ερωτήματα 1) Έχουν το άρθρο 44 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (1) και τα άρθρα 10 και 11 του εκτελεστικού κανονισμού 282/2011 του Συμβουλίου για τη θέσπιση μέτρων εφαρμογής της οδηγίας ΦΠΑ (2) την έννοια ότι αντιτίθενται στην πρακτική εθνικών φορολογικών αρχών οι οποίες χαρακτηρίζουν ανεξάρτητο ημεδαπό νομικό πρόσωπο ως μόνιμη εγκατάσταση μιας αλλοδαπής οντότητας αποκλειστικώς και μόνο βάσει του γεγονότος ότι οι δύο αυτές εταιρίες ανήκουν στον ίδιο όμιλο; Οδηγία 2006/112/ΕΚ του Συμβουλίου, της 28ης Νοεμβρίου 2006 , σχετικά με το κοινό σύστημα φόρου προστιθέμενης αξίας